# **Anexa VI la Ghidul solicitantului**

**LISTA DOCUMENTELOR JUSTIFICATIVE**

Pentru decontarea cheltuielilor efectuate în cadrul proiectului, beneficiarii de finanțare au obligația de a prezenta direcției din cadrul Primăriei municipiului Bistrița responsabile cu monitorizarea proiectului, rapoartele prevăzute la art. 20 din contractul de finanțare, la care se anexează documentele justificative menționate în continuare, în copie, având pe fiecare pagină mențiunea “Conform cu originalul”, semnătura beneficiarului și ștampila.

Beneficiarul va prezenta documente justificative atât pentru suma care reprezintă finanțarea nerambursabilă de la bugetul local cât și pentru contribuția proprie. Se va urmări corelarea datei documentelor justificative cu perioada de desfășurare a activităților proiectului.

**I. Documente justificative pentru validarea cheltuielilor**

**1. Transport**

Reprezentanții beneficiarului de finanțare nerambursabilă pot beneficia de decontarea cheltuielilor de transport efectuate în țară, conform Hotărârii de Guvern nr. 1447/2007, în cazul în care acestea sunt necesare pentru ducerea la îndeplinire a obiectivelor proiectului finanțat de autoritatea finanțatoare

Dacă deplasarea se face cu autoturismul aparținând beneficiarului finanțării nerambursabile, posesorul autoturismului va primi contravaloarea a 7,5 litri combustibil la 100 km parcurși. Dacă pentru aceeași acțiune se deplasează până la 3 persoane, nu se va accepta deplasarea cu mașina proprietate personală pentru fiecare persoană – contravaloarea celor 7,5 litri carburant la 100 km parcurși se va acorda unei singure persoane.

În cazul deplasărilor în străinătate se va urmări respectarea prevederilor Hotărârii de Guvern nr. 518/10.07.1995, cu modificările și completările ulterioare, pentru justificarea cheltuielilor fiind prezentate următoarele documente:

* invitația primită din partea unei organizații sau a altor parteneri externi;
* documente din care rezultă plata unor cheltuieli cum ar fi:
	+ costul transportului în trafic internațional, cel între localitățile din țara în care personalul își desfășoară activitatea precum și pe distanța dus-întors dintre aeroport sau gară și locul de cazare;
	+ cheltuieli pentru obținerea vizelor de intrare în țara respectivă, cheltuieli pentru rezervări de locuri în hotel sau de rezervări de locuri în mijloacele de transport ;
	+ costul transportului documentațiilor, materialelor sau obiectelor necesare îndeplinirii obiectivului proiectului.

***Decontarea cheltuielilor se va face în baza documentelor justificative, astfel:***

**1.1. Transport persoane cu autoturismul proprietate a beneficiarului de finanțare:**

* ordin de deplasare (pentru deplasări în țară și în străinătate);
* tabel de participanți întocmit conform modelului prevăzut în [Anexa VII la Ghidul solicitantului](#_Anexa_VII_la_Ghidul solicitantului), semnat de beneficiari;
* bon de combustibil pe care este marcat Codul fiscal al beneficiarului de finanțare.

**1.2. Transport persoane cu mijloace de transport în comun:**

* ordin de deplasare (pentru deplasări în țară și în străinătate);
* tabel de participanți întocmit conform modelului prevăzut în [Anexa VII la Ghidul solicitantului](#_Anexa_VII_la_Ghidul solicitantului), semnat de beneficiari;
* bilete de călătorie/ tichete (în condițiile prevăzute de dispozițiile legale).

**1.3. Transport persoane cu microbuz/autocar:**

În cazul în care are loc o deplasare a unui grup de persoane cu un microbuz sau autocar, se vor prezenta următoarele documente justificative:

* ordin de deplasare (pentru deplasări în țară și în străinătate);
* tabel de participanți întocmit conform modelului prevăzut în [Anexa VII la Ghidul solicitantului](#_Anexa_VII_la_Ghidul solicitantului), semnat de beneficiari;
* contract de prestări servicii transport;
* factură fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

**1.4. Transport de materiale și echipamente:**

* factură fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

**2. Cazare și masă**

Decontarea cheltuielilor de cazare se va face cu respectarea prevederilor Hotărârii de Guvern nr. 1447/2007. Se acceptă decontarea cheltuielilor de cazare în structuri de primire turistice în limita tarifelor practicate în structurile de trei stele. Se iau in considerare la stabilirea cheltuielilor de cazare: taxa de parcare, taxa de stațiune și alte taxe prevăzute de lege.

Pentru decontarea cheltuielilor de cazare și masă se vor prezenta următoarele documente justificative:

* ordin de deplasare (pentru deplasări în țară și în străinătate);
* tabel de participanți întocmit conform modelului prevăzut în [Anexa VII la Ghidul solicitantului](#_Anexa_VII_la_Ghidul solicitantului), semnat de beneficiari;
* factura pentru cazare însoțită de diagrama emisă de unitatea de primire, în care se va menționa perioada și numele persoanelor care au beneficiat de cazare;
* factura pentru masă;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

**3. Plata arbitri, medici**

Pentru justificarea cheltuielilor cu plata arbitrilor, medicilor și alte persoane conform H.G. nr. 1447/2007 se vor prezenta următoarele documente:

* convenții civile;
* state de plata întocmite cu respectarea prevederilor legale în vigoare;
* contract de prestări servicii și factură;
* copii după ordinele de plată din care să rezulte plata obligațiilor către buget;
* acordul cu privire la protecția datelor GDPR conform Anexei I, pentru fiecare persoană remunerată.

**4. Materiale și echipament sportiv**

Decontarea cheltuielilor se va face în baza documentelor justificative:

* factură;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.
* tabel nominal cu persoanele care utilizează aceste echipamente (în cazul în care echipamentele achiziționate nu se păstrează în custodia beneficiarului, fiind date în folosința altor persoane).

**5. Alte cheltuieli:**

5.1. Servicii medicale, ordine publică, pază și protecție contra incendiilor la locul de desfășurare a acțiunilor sportive:

Decontarea cheltuielilor se va face în baza documentelor justificative:

* contract de prestări servicii;
* factură fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

5.2. Taxe de înscriere și participare la acțiuni sportive: Pentru decontarea altor cheltuieli se vor prezenta următoarele documente justificative:

* factură fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

5.3. Taxe de organizare a acțiunilor: pentru decontarea altor cheltuieli se vor prezenta următoarele documente justificative:

* factură fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

5.4. Servicii de închiriere de baze sportive.

Pentru justificarea cheltuielilor, beneficiarul finanțării nerambursabile trebuie să prezinte autorității finanțatoare următoarele documente:

* contract încheiat cu furnizorul de astfel de servicii în baza Legii nr. 98/2016, cu modificările și completările ulterioare privind achizițiile publice, cu modificările și completările ulterioare;
* factura fiscală;
* documente care atestă efectuarea plății: ordin de plată și extras de cont bancar pentru plățile prin virament sau chitanță pentru plățile în numerar.

**6. Donații și sponsorizări**: pentru justificarea sumelor primite din donații și sponsorizări, se vor prezenta următoarele documente justificative:

* contract de donație/sponsorizare, întocmit conform prevederilor Legii nr. 32/1994 privind sponsorizarea, cu modificările și completările ulterioare, în care se vor menționa: obiectul, valoarea, durata sponsorizării și drepturile și obligațiile părților;
* dovada încasării donației/sponsorizării: O.P., extras de cont sau chitanță, copia filei din registrul de casă, notă contabilă și balanța de verificare în care a fost înregistrată suma primită din donație sau sponsorizare.

În cazul în care obiectul sponsorizării este reprezentat de bunuri materiale, se vor prezenta următoarele documente justificative:

* contract de sponsorizare, întocmit conform prevederilor Legii nr. 32/1994 privind sponsorizarea, cu modificările și completările ulterioare, în care se vor menționa: obiectul, valoarea, durata sponsorizării și drepturile și obligațiile părților;
* proces verbal de predare-primire a bunurilor care fac obiectul sponsorizării.

**II. Documente justificative pentru activitățile desfășurate**

1. [Liste de participanți](#_LISTA_DE_PARTICIPANTI) la activitățile derulate în cadrul proiectului, completate cu datele de contact ale participanților, semnate de fiecare participant, întocmite conform modelului prezentat în [Anexa VII la Ghidul solicitantului](#_Anexa_VII_la_Ghidul solicitantului);
2. Documente privind realizarea măsurilor de informare și publicitate:
* 1 exemplar din pliantul/broșura/afișul realizat;
* copii ale articolelor, anunțurilor apărute în presă sau interviurilor radio/tv;
* fotografii din care să reiasă amplasarea afișelor/bannerelor/roll-up-urilor;
* fotografii de la locul de desfășurare a activităților derulate în cadrul proiectului;
* fotografii cu obiectele inscripționate și produsele achiziționate.

**III. Documente justificative cu privire la achizițiile derulate în cadrul proiectului**

Achizițiile vor fi realizate doar de către beneficiarul de finanțare, în conformitate cu prevederile Legii nr. 98/2016 privind achizițiile publice, cu modificările și completările ulterioare iar emiterea documentelor de către furnizori se poate face numai pe numele beneficiarului de finanțare.

Documentele justificative cu privire la achizițiile derulate în cadrul proiectului, conform legislației în vigoare sunt prezentate în Instrucțiunile pentru atribuirea contractelor de achiziţii de produse, servicii sau lucrări care fac obiectul proiectelor finanţate din bugetul local al Municipiului Bistriţa, în baza Legii nr. 350/2005, disponibile pe site-ul instituției.